চিকিত্‍সার গাফিলতিতে শিশুমৃত্যুর অভিযোগ ঘিরে ব্যাপক উত্তেজনা। রণক্ষেত্রের চেহারা নিল কলকাতার এক নামী বেসরকারি হাসপাতাল। শিশুমৃত্যুর কারণ জানতে গেলে তাঁদের মারধর করা হয় বলে অভিযোগ শিশুর আত্মীয়দের। প্রথমে হাসপাতালের নিরাপত্তারক্ষীদের সঙ্গে বচসা এবং এরপর হাতাহাতি শুরু হয়ে যায়। ক্রমেই পরিস্থিতি উত্তপ্ত হয়ে ওঠে। হাসপাতাল গেটের সামনে একটি অফিস ভাঙচুর করা হয়। পরিস্থিতি সামাল দিতে আসরে নামাতে হয় বিশাল পুলিসবাহিনীকে।
 ওয়েব ডেস্ক : চিকিত্‍সার গাফিলতিতে শিশুমৃত্যুর অভিযোগ ঘিরে ব্যাপক উত্তেজনা। রণক্ষেত্রের চেহারা নিল কলকাতার এক নামী বেসরকারি হাসপাতাল। শিশুমৃত্যুর কারণ জানতে গেলে তাঁদের মারধর করা হয় বলে অভিযোগ শিশুর আত্মীয়দের। প্রথমে হাসপাতালের নিরাপত্তারক্ষীদের সঙ্গে বচসা এবং এরপর হাতাহাতি শুরু হয়ে যায়। ক্রমেই পরিস্থিতি উত্তপ্ত হয়ে ওঠে। হাসপাতাল গেটের সামনে একটি অফিস ভাঙচুর করা হয়। পরিস্থিতি সামাল দিতে আসরে নামাতে হয় বিশাল পুলিসবাহিনীকে। ঘটনার সূত্রপাত অবশ্য হয় গতকাল দুপুর থেকেই। গরফার হালতু বাজারের বাসিন্দা ছ বছরের আরুষ দাস সাহাকে ভর্তি করা হয় মুকুন্দপুরের ওই বেসরকারি হাসপাতালে। পরিবারের অভিযোগ, প্রথমে পুরো টাকা না দিতে পারায় চিকিত্‍সাই শুরু করা হয়নি শিশুর। দীর্ঘসময় বিনা চিকিত্‍সায় পড়ে থাকে আয়ুষ। গভীর রাতে তার মৃত্যু হয়। এরপরই ছড়ায় উত্তেজনা। ডাক্তারদের শাস্তির দাবিতে থানায় অভিযোগ দায়ের করেছে শিশুর পরিবার। এনিয়ে কোনও মন্তব্যে নারাজ হাসপাতাল কর্তৃপক্ষ।